Imtella' Diċembru 18, 2021 Albaniż ta' 22 sena li jgħix il-Belt Valletta jinsab fil-periklu tal-mewt wara li tilef il-kontroll tal-mutur u baqa' dieħel fi crash barrier. L-inċident seħħ ilbieraħ, għall-ħabta tal-10.30 p.m., fi Triq ix-Xatt t'Tal-Pietà. Iż-żagħżugħ kien qed isuq mutur tat-tip Peugeot meta seħħ l-inċident. Huwa ttieħed l-Isptar Mater Dei b'ambulanza fejn instab li weġġa' serjament. Il-Maġistrat tal-Għassa Rachel Montebello ġiet infurmata bil-każ u ħatret inkjesta. L-investigazzjonijiet tal-Pulizija għadhom għaddejjin.